Perussuomalaisten arvot eivät ole puheenjohtajavaalista huolimatta murroksessa, kirjoittaa kansanedustaja Sampo Terho.

Helsingin Sanomien kolumnisti Yrjö Rautio kirjoitti 17.3., että minun tai Jussi Halla-ahon noustessa perussuomalaisten puheenjohtajaksi uhkaa puoluetta ”pimeyden ja pahuuden” aikakausi. Jouduin hieman hieraisemaan silmiäni; ei sitä joka aamu Suomen suurimmasta lehdestä lue itseään rinnastettavan rasismiin, fasismiin, natsismiin, raukkamaisuuteen ja saa vieläpä tietää omaavansa väkivaltaisia haluja ”murskata sisäisiä uhkia”, mitä ne sitten lienevätkin.